AAV บวก 2.40% วอลุ่มแน่น กูรูแนะซื้อเชื่อ”คิงเพาเวอร์”หนุนโตยาวฯ
AAV บวก 2.40% วอลุ่มแน่น กูรูแนะซื้อเชื่อ"คิงเพาเวอร์"หนุนโตยาวฯ
15 มิ.ย. 2559

ผู้สื่อข่าวรายงานว่า บริษัท เอเชีย เอวิเอชั่น จำกัด (มหาชน) หรือ AAV ณ เวลา 11.05 น. อยู่ที่ระดับ 6.40 บาท บวก 0.15 บ. หรือ 2.40% ด้วยมูลค่าซื้อขาย  1,562.67 ล้านบาท

บล.ดีบีเอส วิคเคอร์ส (ประเทศไทย) ระบุในบทวิเคราะห์ฯวันนี้(15 มิ.ย.) ว่า แนะ”ซื้อ”หุ้นAAVให้ราคาพื้นฐาน 7.15 บาท เมื่อไม่การเปลี่ยนแปลงแนวทางการบริหาร ก็ยังคงชื่นชอบปัจจัยพื้นฐานที่แข็งแกร่ง
การประกาศราคาเทนเดอร์ ออฟเฟอร์ที่ 4.20 บาทต่อหุ้น เท่ากับที่ผู้ถือหุ้นใหญ่เดิมขายให้กับกลุ่มคิงเพาเวอร์ สัดส่วนที่ประกาศรับซื้อหุ้นคือ 60.17% ราคาเทนเดอร์ ออฟเฟอร์นั้นต่ำกว่าราคาปิดถึง 30%
การที่เสนอราคาต่ำกว่าราคาตลาดมาก เป็นการบ่งชี้ว่าไม่ต้องการถือหุ้นทั้งหมด โดยรวมถือว่าการซื้อหุ้นครั้งนี้อยู่ในลักษณะเป็นมิตร ทางกลุ่มใหม่ให้ความเห็นว่าเป็นการลงทุนระยะยาว และจะผสานธุรกิจของคิงเพาเวอร์กับสายการบินให้เกิดประโยชน์มากที่สุด อีกทั้งกลุ่ม Air Asia ที่ต่างประเทศก็ให้การสนับสนุน CEO Tony Fernandes ได้กล่าวถึงประโยชน์จากดีลนี้ ไม่เพียงแต่จะเกิดขึ้นเฉพาะไทย แต่จะเป็นอาเซียน
พร้อมแนะนำว่า”ไม่ต้องไปเทนเดอร์ ออฟเฟอร์” อีกทั้งแนวโน้มการทำเทนเดอร์ฯ ที่ไม่สำเร็จ ก็จะบ่งชี้ถึงสถานภาพการจดทะเบียนอยู่ในตลาดหลักทรัพย์ไทยของ AAV สำหรับแนวทางการบริหารสายการบิน แอร์เอเซีย ยังมีกลยุทธ์ในเชิงรุกเช่นเดิม ไม่มีการเปลี่ยนแปลง